CELEX: C2006/022/32
Language: et
Date: 2006-01-28 00:00:00
Title: Kohtuasi T-404/05:  9. novembril 2005  esitatud hagi — Kreeka Vabariik  versus  Euroopa Ühenduste Komisjon

28.1.2006   
            
            
               ET
            
            
               Euroopa Liidu Teataja
            
            
               C 22/17
            
         9. novembril 2005 esitatud hagi — Kreeka Vabariik versus Euroopa Ühenduste Komisjon
   (Kohtuasi T-404/05)
   (2006/C 22/32)
   Kohtumenetluse keel: kreeka
   Pooled
   
      Hageja: Kreeka Vabariik (esindajad: advokaadid Nikolaos Koroyiannakis ja Nikolaos Keramidas, keda abistab Maria Tassopoulou)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 1. septembri 2005. aasta otsus nr KOM(2005)3243, millega vähendatakse komisjoni 24. mai 1996. aasta otsuse nr KOM(96)1356 alusel Ühtekuuluvusfondi poolt projektile nr 95/09/65/040 (Spata's asuv uus Ateena rahvusvaheline lennujaam) antud finantsabi;
            
         
               —
            
            
               kohustada komisjoni tagasi maksma Kreeka Vabariigi poolt abi vähendamisel makstud summa koos seaduslike intressidega;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Vaidlustatud otsusega nõuab komisjon tema arvates alusetult makstud 12 781 410 euro suuruse summa tagasimaksmist, viidates õigusnormide rikkumisele seoses Ühtekuuluvusfondi poolt projektile “Spata's asuv uus Ateena rahvusvaheline lennujaam” makstava abiga.
   Kreeka Vabariik taotleb nimetatud otsuse tühistamist peamise võimalusena selle alusel, et vaidlustatud otsust ei võetud vastu määruse (EÜ) nr 1386/2002 artikli 18 lõikes 3 ning määruse (EÜ) nr 1164/94 II lisa artiklis H sätestatud tähtaja jooksul.
   Teise võimalusena vaidlustab Kreeka Vabariik komisjoni hinnangu, mille kohaselt ei võeta arvesse aeronavigatsiooniseadmetele kulunud 48 000 000 euro suurust summat. Lisaks sellele leiab Kreeka Valitsus, et määrates väidetava ettenähtud avaldamismeetmete rikkumise tõttu 2 % korrektsiooni, on komisjon ebaseaduslikult tagasiulatuvalt kohaldanud oma otsust nr 455/96 eespool viidatud projektile, mis oli otsuse vastuvõtmisest varasem ning ei allu seega otsuse sätetele. Lõpetuseks leiab Kreeka Vabariik, et kõnealune korrektsioon rikub proportsionaalsuse põhimõtet ja on ebaseaduslik ning põhjendamatu.